Buk Song
Devit i Raitim Dispela Song. Em Bilong Man i Bosim Musik Na i Gat Ol Musik Samting i Gat String. Yusim Inap Long Sheminith.
1BIKPELA, plis Yu no ken i krosim mi taim Yu belhat yet,
plis Yu no ken i stretim mi taim bel bilong Yu i paia yet.
2BIKPELA plis mekim marimari long mi, long wanem, klostu mi laik feint.
BIKPELA, plis oraitim mi, long wanem, mi pilim bikpela hevi long olgeta hap bodi bilong mi.
3Na dip insait long laip bilong mi tu, mi pilim bikpela hevi stret.
Hamas taim yet, BIKPELA, hamas taim yet?
4BIKPELA, plis kam na sevim mi.
Long rot bilong feitful lavim bilong Yu, plis sevim mi.
5Long wanem, taim man em i dai pinis em i no holim tingting long Yu.
Long matmat husat bai litimapim nem bilong Yu?
6Mi singaut singaut na strong bilong mi i pinis olgeta.
Olgeta nait aiwara bilong mi i wasim bet bilong mi.
Krai krai bilong mi i kamapim raunwara long metres bilong mi.
7Ai bilong mi i solap na mi no lukim gut wanpela samting,
long wanem, mi gat planti birua na mi karim bikpela hevi.
8Yupela i mekim pasin nogut, yupela klia long mi.
Long wanem, BIKPELA i harim pinis krai krai bilong mi.
9Mi singaut long BIKPELA na Em i harim;
BIKPELA i wanbel long prea bilong mi.
10Olgeta birua bilong mi bai sem na kisim bikpela hevi.
Wantu ol bai tanim na kisim bikpela sem tru.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn